เป็นประจำเดือนวันที่ 7-10 พ.ย.และมีเพศสัมพันธุ์โดยไม่ได้ตั้งใจคืนวันที่ 12 พ.ย.ตอนเช้าก็ทานยาคุมฉุกเฉินแบบ 2 เม็ดตามเวลาที่ระบุถูกต้องแล้วพอดีมีอาการไข้เจ็บคอจึงสอบถามเภสัชว่าทานยาปฏิชีวะนะได้หรือไม่เภสัชว่าให้หลีกเลี่ยงไปก่อน 2-3 วันหลังทานยาคุมฉุกเฉินจึงทานยาพาราเพื่อลดไข้แต่หมดฤทธิ์ยาก็ไข้ประมาณ 2 วันแต่อาการไม่ดีขึ้นจึงไปหาตรวจอาการไข้ตรวจว่าทอลซิลอักเสบมีไข้สูงต้องใช้ยาปฏิชีวะนะ จึงแจ้งว่าทานยาคุมฉุกเฉินแล้วจะไม่ไปยับยั้งยาคุมรึป่าวก็ถามว่าใช้ยาวันไหนยังไงแล้วก็บอกว่าทานน่าจะเกิน 24 ชม.แล้วไม่เป็นไรและอีก 3 สัปดาห์ให้ตรวจครรภ์แล้วกัน และครบ 3 สัปดาห์ก็ตรวจตามที่แนะนำแต่ไม่ขึ้นสองขีด แต่หลังตรวจผ่านมาเกือบสัปดาห์ประจำเดือนก็ยังไม่มาจะมีโอกาสท้องมั้ยคะรู้สึกกังวลมาก และหลัังทานยาคุมสองวันก็มีเลือดออกกระปิดกระปอยอยู่ 2 วัน
สวัสดีค่ะ หากได้แจ้งแพทย์ที่ดูแลแล้วว่ามีการใช้ยาคุมฉุกเฉิน และแพทย์ซักประวัติเรื่องการใช้ยาแล้ว ว่ายาน่าจะออกฤทธิ์ไปแล้ว ยาที่กินเข้าไปต่อจะไม่มีผลอะไร ก็น่าจะสบายใจได้ค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นหลังใช้ยาคุมฉุกเฉิน อาจมีประจำเดือนคลาดเคลื่อนได้เช่นกันแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก